Teeth Filling 63011
Learn About Teeth Filling 63011
porcelain veneer in Gibsonia 15044
dental bridge work Sacramento
veneer cost in Valdosta Georgia
emergency dental in 11357
Phoenix best teeth whiteners opstel – toortsie.com
Julie 16, 2019 ~ Toortsie	~ Lewer kommentaar
Hartlik geluk aan die onderwyser wat hierdie onderwerp uitgedink het, want ek dink enige tiener sal baie hieroor te sê hê, soos, dat die onderwerp irriterend is! Ek skryf nou so gereeld ‘opstelhulp’ omdat die opstelonderwerpe so gereeld besoek word. Ek kan ‘n duidelik sien wanneer dit skoolvakansie is en wanneer nie. Tog wonder ek soms of dit wat ek hier gee enigsins is wat die soekers na soek, of hulle nie klaarverpakte opstelle soek wat net so oorgeskryf kan word nie. Ongelukkig kan ek dit nie gee nie. Ek probeer idees gee van wát om te skryf, vrae vra wat hopelik idees in die skrywer se kop sal bring, ek probeer om self skryf te stimuleer. As dit vir een of twee persone wel tot huop is, is ek baie bly.
Skryf oor dinge wat my irriteer. Nou is jou kans! Skryf jou hart uit. Begin deur op ‘n los stukkie papier ‘n lysie te maak van wat jou alles irriteer. Jou ouers? Julle omstandighede? Die woonbuurt waar julle bly? Jou broer? Jou suster? Jou broer se vriende? Die kar waarmee julle ry? Maats wat jou spot? Jou suster se klavieroefenry? Haar gegiggel? Toortsie wat probeer help, maar glad nie help nie? Komaan, wat irriteer jou? Die onderwyser wat aanmekaar probeer snaaks wees, terwyl jy nie dink sy grappies is snaaks nie?
Sodra jy nou ‘n bietjie begin dink het wat en wie jou irriteer, dink ‘n bietjie verder. Hoekom is dit vir jou so ‘n irritasie? Wat presies doen die persoon wat jou irriteer. Hoekom irriteer dit vir jou?
Nou begin jy skryf. Moenie net ‘n lys gee van wat jou irriteer nie, met die hoekom daarmee saam nie. Maak dit jou eie en skryf dit asof jy dit vir jou beste vriend vertel. Gee dit karakter deur jou emosies te wys in jou opstel. Maak dit persoonlik.
DAn kan jy dalk ook dink aan wat jy kan doen sodat dit jou minder irriteer. Kan jy dit dalk ignoreer? Kan jy dit uitsorteer met die persoon deur mooi met hom te praat? Kan jy jou dalk onttrek uit die situasie, of kan jy dalk ‘n byrae maak om dit meer uithoudbaar te maak?
Maart 28, 2019 April 23, 2019 ~ Toortsie	~ Lewer kommentaar
Met beurtkrag wat vir ons ‘n realiteit is, het ons almal sekerlik iets daaroor te sê.
Ek vra die vrae en jy skryf die antwoorde wat in jou kop opkom. Onthou, dis jou opstel en jy mag skryf wat jy graag wil skryf oor hierdie onderwerp.
Hoe voel jy oor beurtkrag? Is dit nodig? Is dit onvermydelik?
Wie, en wat is die oorsaak van beurtkrag? Probeer om nie afbrekend te wees nie, maar by die koue feite te hou asb.
Hoe het beurtkrag vir jou en jou gesin geaffekteer? Het dit julle baie ontwrig, of het dit nie regtig ‘n effek gehad nie? Watter voorsorgmaatreëls het julle getref om dit vir julle makliker te maak, byvoorbeeld lampies, of ‘n kragopwekker, kerse, herlaaibare gloeilampe?
Hoe, na jou mening, het dit die ekonomie van die land geaffekteer? Besighede? Was winkelsentrums gesluit in julle dorp of stad gedurende beurtkrag? Dink jy byvoorbeeld dat besighede verliese sou ly as gevolg hiervan?
Watter voorstelle kan jy maak om beurtkrag in die toekoms te verhoed? Wat kan die regering doen? Is dit haalbaar dat privaatmaatskappye ‘n nuwe kragnetwerk ontwikkel? Wat sal die koste daarvan wees?
Wat kan ons as gewone burgers van die land doen om onsself teen beurtkrag te bemagtig? Sonpanele? Windlaaiers? Kragopwekker? Herlaaiers? Watter nuwe tegnologie is beskikbaar?
Enige slotopmerking wat jy graag wil maak oor hierdie onderwerp?
Onthou om toortsie.com as bron aan te gee in jou opstel as jy hierdie inligting gebruik. Kom skryf ook asseblief in die kommentare as dit jou enigsins van nut was. Watter ander idees kan jy hierby voeg om die opstel oor beurtkrag nog meer sinvol te maak?
Vir nog opstel- of mondelingonderwerpe, kliek HIER.
Opstel: ‘n Tweede kans
Maart 6, 2019 Maart 3, 2019 ~ Toortsie	~ 4 Kommentaar
As jy ‘n tweede kans sou wou kry in enige iets, wat sou dit wees? Sou jy ‘n tweede kans by dieselfde meisie of ou wou hê? Sou jy wou regmaak wat jy verbrou het? Dit dalk anders hanteer het? Of sou jy weer ‘n kans in daardie rugbywedstryd wou hê? Of op die atletiekbaan? Of in ‘n toets waarvoor jy dalk nie hard genoeg geleer het nie? Het jy dalk drooggemaak toe jy vakansiewerk gedoen het en graag wil regmaak? ‘n Tweede kans om weer in die koor te kan sing?
Watter tweede kans sou jy graag wou hê? Hoekom wil jy daardie tweede kans hê? Wat het verkeerd geloop die eerste keer, dis tog sekerlik hoekom jy die tweede kans wil hê?
Ek stel voor dat as jy jou opstel begin skryf, jy begin deur te skryf: ‘Ek sal graag ‘n tweede kans wil hê om …’ (en by die dotjies vul jy dan in waar jy graag die tweede kans wil hê.
Dan kan jy beskryf hoekom jy daardie tweede kans wil hê en wat jy graag wil bereik wanneer jy wel die tweede kans sal kry.
Beskryf ook wat verkeerd geloop het tydens die eerste kans. Het jy te min geleer? Het jy alles vergeet wat jy geleer het? Het jy geval? Het jy die bal laat val? Het iemand jou aandag afgetrek? Het jy op iemand gereken om jou te ondersteun en die persoon daag toe nie op nie? Wat het veroorsaak dat jou eerste kans nie presies uitgewerk het soos jy gehoop het nie?
Nou kan jy jou strategie bespreek oor hoe om te verseker dat jy die tweede kans beter doen, dat jy wel bereik wat jy graag wil. Gaan jy harder werk? Minder op ander mense steun? Dalk juis méér op ander steun? Dalk beter kommunikeer met wat jy graag wil bereik? Gaan jy harder oefen voor die tyd? Gaan jy ‘n bietjie oplees op Google of kundiges of volwassenes se raad vra oor wat die beste manier van doen is? Gaan jy leer uit die foute wat jy gemaak het en probeer om dit nie weer te doen nie?
Jy het alreeds in jou tweede paragraaf geskryf wat jy graag wil bereik. Nou kan jy dit net weer bevestig en selfs in detail ingaan as jy dit nie reeds gedoen het nie.
Eindig jou opstel met die hoop dat jy jou tweede kans beter gaan benut en dat jy sal bereik wat jy graag wil.
Sterkte met jou opstel, maar ook sterkte met elke geleentheid wat oor jou pad kom. Hierdie is vir jou ‘n geleentheid om die beste gebruik te maak van die kans wat jy het om hierdie opstel te skryf. Doen dit self. Oordink dit, skryf dit soos jy dit graag wil skryf. Skryf jou eie storie. Onthou, met elke keer wat jy ‘n opstel skryf, raak jy beter en vaardiger, raak dit makliker.
Onthou om toortsie.com te noem as jy hierdie as bron gebruik het, en ek sal daarvan hou as jy dit in die kommentare van hierdie blog skryf as dit vir jou gehelp het.
Blogmaats: Hier is ‘n bloguitdaging vir jou. Skryf ‘n blog oor dieselfde onderwerp: ‘n Tweede kans.
Februarie 21, 2019 Februarie 21, 2019 ~ Toortsie	~ 2 Kommentaar
Hierdie is nou sowaar ‘n interessante onderwerp: Die reg om my eie vriende te kies. Onthou, ek kies nie die onderwerpe nie, dit kom na my toe aan.
Ek gee vir jou riglyne waaroor om te skryf, ek vra vrae en dan kan jy skryf wat in jou gedagtes opkom.
Hoe voel jy daaroor? Voel jy dat jy, as tiener, die reg het om jou eie vriende te kies? Hoe sal jy daardie reg beskryf? As jy voel dat daardie reg van jou weerhou word, hoekom voel jy so? Wie meng in by die keuse van jou vriende? Is jou ouers voorskriftelik? Of dalk jou onderwysers? Selfs van die vriende in jou vriendekring? Is daar boelies wat vir jou wil voorskryf wie jou vriende mag wees?
Is die keuse van vriende ‘n reg of ‘n voorreg?
Wanneer jy vriende sou kies, waarna moet jy oplet? Kies jy sommer die eerste die beste persoon? Kyk jy uit vir iemand wat eensaam is? Kies jy iemand met dieselfde belangstellings as jy? Hou jy van vriende wat sterk oorkom, wat jou gaan ondersteun in boeliegedrag, of kies jy juis hulle wat sagter is? Dalk ‘n sterk persoon wat saam met jou sterk sal staan teen boelies? Kies jy iemand wat dieselfde geloof as jy deel, of kies jy juis iemand van ‘n ander geloof? Wat is vir jou belangrik in die keuse van jou vriende?
Hoe voel jy oor jou ouers se opmerkings oor jou vriende? Luister jy na hulle as hulle jou waarsku teen iemand of sal jy dan juis vriende met daardie persoon wees uit rebelsheid? Voel jy dat jou ouers lewenservaring het en dat jy na hulle raad kan luister, of voel jy om eerder jou eie kop te volg?
As ou tannie wil ek tog vir jou die raad gee: Wanneer jy vriende kies, luister wel na die raad van jou ouers en onderwysers, hulle kan baie meer en verder sien as wat jy ooit sal dink.
‘n Rukkie gelede het ek ‘n blog geskryf oor wanneer iemand vir my ‘n vriend is, oor wat ék as belangrik beskou in die keuse van my vriende. Jy kan gerus hier gaan kyk, maar onthou, dit is wat vir my belangrik is. Jy kan dit nie net so oorskryf nie, want ek is seker jy gaan heeltemal anders vriende kies.
Vir nog opstel- of mondelinghulp, kan jy HIER kyk. Onthou om toortsie.com as bron aan te gee as jy my hulp gebruik het.
555 871 ste persoon wat hier inloer! Baie dankie en welkom! Hoop jy loer weer in.